
SAOPŠTENJE ZA MEDIJE

PREMIJERA NOVE HBO ORIGINAL SERIJE „PINGVIN“ 
OD 20. SEPTEMBRA NA MAX-u

Beograd, 17. septembar 2024. 

[bookmark: _Hlk121227505]Nova HBO Original serija „Pingvin“ (The Penguin), sa Kolinom Farelom u glavnoj ulozi, imaće premijeru 20. septembra na Max striming platformi kao i na HBO kanalu u 20:00 h.

U glavnoj ulozi je Kolin Farel kao Oz Kob (poznat kao Pingvin), a ova osmodelna limitirana serija DC Studiosa nastavlja epsku kriminalističku sagu filmadžije Meta Rivsa, započetu globalnim blokbasterom „The Batman“ Warner Bros. Picturesa. Seriju je razvila izvršna producentkinja Loren Lefrank i fokusira se na lik kojeg je Farel tumačio u filmu.

Glumačku postavu čine Kolin Farel (Oz Kob), Kristin Milioti (Sofia Falkone), Renzi Feliz (Viktor Agilar), Majkl Keli (Džoni Viti), Šoreh Agdašlu (Nadia Maroni), Didri O'Konel (Frensis Kob), Klensi Braun (Salvatore Maroni), Džejms Madio (Milos Grapa), Skot Koen (Luka Falkone), Majkl Zigen (Alberto Falkone), Karmen Ejogo (Iv Karlo) i Teo Rosi (Dr Džulijan Raš).

Seriju su producirali Met Rivs, Dilan Klark, Kolin Farel, Loren Lefrank, koja je istovremeno i scenaristkinja i izvršna producentkinja, Krejg Zobel, koji je režirao prve tri epizode, i Bil Kararo. Bazirana na likovima koje su za DC stvorili Bob Kejn i Bil Finger, za produkciju „Pingvina” zaslužni su Reeves' 6th & Idaho Productions i Dylan Clark Productions u saradnji s Warner Bros. Televisionom. Među izvršnim producentima je i Daniel Pipski..

O kompaniji Warner Bros. Discovery
Warner Bros. Discovery (NASDAQ: WBD) je vodeća globalna kompanija kada je reč o medijima i zabavi, koja stvara i distribuira najdiferenciraniji i najpotpuniji svetski portfolio sadržaja i brendova na području televizije, filma i striminga. Prisutni u više od 220 zemalja i teritorija i na 50 jezika, Warner Bros. Discovery inspiriše, informiše i zabavlja publiku širom sveta kroz svoje kultne brendove, među kojima su: Discovery Channel, discovery+, BluTV, CNN, DC, Eurosport, HBO, HGTV, Food Network, OWN, Investigation Discovery, TLC, Magnolia Network, TNT, TBS, truTV, Travel Channel, Max, Animal Planet, Science Channel, Warner Bros. Film Group, Warner Bros. Television Group, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV i drugi. Za više informacija posetite http://www.wbd.com.

